## Objava Popisa zahvata uz Uredbu o procjeni utjecaja na okoliš

### NN 37/1997 (9.4.1997.), Objava Popisa zahvata uz Uredbu o procjeni utjecaja na okoliš

# USTAVNI SUD REPUBLIKE HRVATSKE

Uz Uredbu o procjeni utjecaja na okoliš, objavljenoj u "Narodnim novinama",
broj 34 od 2. travnja 1997. godine, greškom nije objavljen prilog - Popis
zahvata iz članka 3. stavak 1. Uredbe, pa se uz naprijed citiranu Uredbu
objavljuje

## **POPIS ZAHVATA**

Urbroj: 50501-97-315
Zagreb, 7. travnja 1997.

Glavni i odgovorni urednik
**Marijan Prus,** v. r.

---

**POPIS ZAHVATA**

I. PROMETNE GRAĐEVINE\*:

**1.1. Cestovne građevine s pripadajućim objektima i uređajima:**

- državne i županijske ceste, i to autoceste i ostale ceste namijenjene
isključivo prometu motornih vozila.

**1.2. Željezničke građevine s pripadajućim objektima:**

- magistralne pruge i pruge I. i II. reda.

**1.3.** **Zrakoplovne građevine:**

- zračne luke namijenjene za prihvat i otpremu zrakoplova i helikoptera
najveće ukupne težine veće od 5,7 t,

- uzletno-slijetne staze duljine 500 m i više.

**1.4. Pomorske građevine:**

- luke otvorene za javni promet i to luke osobitog (međunarodnog) gospodarskog
interesa za Republiku Hrvatsku i luke županijskog značaja,

- luke za posebne namjene osim sidrišta i privezišta.

**1.5. Riječne građevine:**

- luke i pristaništa,

- plovni putovi (rijeka, kanal).

II. ENERGETSKE GRAĐEVINE\*:

**2.1. Elektroenergetske građevine:**

- hidroelektrane instalirane snage 5 MW i veće,

- hidroelektrane u nizu od dvije ili više akumulacija ako je slobodni
vodotok između njih 1 km i kraći,

- hidroelektrane s branom visine 10 m i višom,

- termoelektrane i druge energane toplinskog učinka 50 MJ/s i većeg,
ukupno instaliranog na lokaciji,

- nuklearne elektrane i ostali nuklearni reaktori,

- elektrane s nekonvencionalnim izvorom energije instalirane snage 10
MW i veće,

- dalekovodi, transformatorska i rasklopna postrojenja napona,

- 110 kV ako su dio prijenosnog sustava,

- 220 kV i višeg.

**2.2. Skladištenje i transport nafte i plina s pripadajućim građevinama,
odnosno uređajima i postrojenjima:**

- naftni terminali i terminali ukapljenog prirodnog plina (UPP),

- podzemna skladišta prirodnog plina,

- skladišta nafte ili njezinih tekućih derivata kao samostalni objekti,
kapaciteta 50.000 t i više,

- skladišta ukapljenog naftnog plina (UNP) kao samostalni objekti, kapaciteta
10.000 t i više,

- međunarodni i magistralni cjevovodi:

- naftovodi,

- produktovodi,

- plinovodi.

**2.3. Građevine eksploatacije energetskih mineralnih sirovina:**

- eksploatacijsko polje nafte i plina na kopnu i moru,

- podzemna i površinska eksploatacija ugljena.

III. VODNE GRAĐEVINE\*:

**3.1. Regulacijske i zaštitne građevine:**

- sustavi za regulaciju vodotoka i/ili obranu od poplava,

- akumulacije volumena 1.000.000 m3 i veće,

- građevine koje mijenjaju režim voda na području od 100 km2 i većeg.

**3.2. Građevine za melioraciju:**

- melioracijski sustavi površine 10.000 ha i veće, a u jadranskom slijevnom
području 100 ha i veće.

**3.3. Građevine za korištenje voda:**

- vodoopskrbni sustavi kapaciteta 500 l/s i većeg,

- akumulacije za vodoopskrbu od 1.000.000 m3 i veće.

**3.4. Građevine za zaštitu voda:**

- sustavi javne odvodnje izlaznog kapaciteta 10.000 ES (ekvivalentnih
stanovnika) i većeg.

IV. PROIZVODNE GRAĐEVINE:

- za proizvodnju i preradu nafte i prirodnog plina,

- za proizvodnju petrokemijskih proizvoda osim oplemenjivanja maziva,

- za proizvodnju sirovog željeza, čelika i ferolegura,

- za proizvodnju plemenitih i obojenih metala,

- za proizvodnju kemikalija, kemijskih proizvoda i umjetnih vlakana:

- kapaciteta 10.000 t/god. i većeg,

- koje proizvode ili koje u proizvodnji koriste opasne tvari (prema
Zakonu o prijevozu opasnih tvari i međunarodnim konvencijama),

- za proizvodnju i preradu izvora ionizirajućih zračenja,

- za preradu i obradu metala kapaciteta 5.000 t/god. i većeg,

- za proizvodnju nemetalnih mineralnih proizvoda:

- cementa,

- stakla, kapaciteta 30.000 t/god. i više,

- keramike, kapaciteta, 10.000 t/god. i više,

- opekarskih proizvoda, kapaciteta 50.000 t/god. i više,

- gipsa, kapaciteta 5.000 t/god. i više,

- vapna, kapaciteta 10.000 t/god. i više,

- ostalih nemetalnih mineralnih proizvoda, kapaciteta 10.000 t/god.
i više,

- za proizvodnju, obradu i preradu azbesta i azbestnih proizvoda:

- proizvodnja azbestnog cementa kapaciteta većeg od 5.000 t/god. gotovih
proizvoda (osim projekata koji služe za prelazak na proizvodnju bez azbesta),

- proizvodnja tarnih obloga kapaciteta većeg od 10 t/god.,

- druge vrste primjene, s potrošnjom azbesta 50 t/god. i više,

- za proizvodnju celuloze,

- za proizvodnju papira i kartona,

- za gradnju i održavanje plovila, ako im je proizvodni kapacitet 1.000
GT/god. i veći,

- za proizvodnju tekstila:

- priprema i predenje tekstilnih vlakana te proizvodnja tkanina, kapaciteta
2.500 t/god. i većeg,

- dovršavanje tekstila, kapaciteta 200 t/god. i većeg,

- za proizvodnju kože i krzna (štavljenje i obrada, dorada i bojenje
krzna) kapaciteta 20 t/god. i većeg,

- za proizvodnju tračničkih vozila, motornih vozila i teških strojeva,

- za proizvodnju i popravak zrakoplova,

- za preradu drva i proizvodnju poluproizvoda od drva (furnira, šperploča,
panel-ploča, iverica i sl.) kapaciteta 5.000 t/god. i većeg,

- za proizvodnju, preradu i konzerviranje hrane, kapaciteta 10.000 t/god.
i većeg,

- za proizvodnju pića, kapaciteta 2.000.000 l/god. i većeg,

- za proizvodnju duhanskih proizvoda,

- za proizvodnju hrane za životinje kapaciteta 200 t/god.,

- za uzgoj stoke, peradi i ostalih životinja, kapaciteta većeg od 500
uvjetnih grla,

- klaonice (dnevnog) kapaciteta 100 uvjetnih grla i veće,

- kafilerije,

- slatkovodni ribnjaci:

- za salmonide - godišnje proizvodnje 10 t i veće,

- za ciprinide - površine 150 ha i veće,

- morska ribogojilišta, uzgajališta školjkaša i drugih morskih organizama
godišnje proizvodnje 50 t i veće,

- mrijestilišta (morska) godišnje proizvodnje 500.000 komada mlađi i
više.

V. GRAĐEVINE ZA POSTUPANJE S OTPADOM:

- građevine za obradu, skladištenje i odlaganje opasnog otpada,

- građevine za obradu, skladištenje i odlaganje radioaktivnog otpada,

- građevine za obradu komunalnog i neopasnog tehnološkog otpada kapaciteta
10.000 t/god. i većeg,

- građevine za odlaganje komunalnog i neopasnog tehnološkog otpada,

- odlagališta inertnog otpada kapaciteta 250.000 m3 ukupnog volumena
ili 4 ha površine i veća,

- građevine za biološku obradu otpada kapaciteta 10.000 t/god. i većeg.

VI. SPORTSKE GRAĐEVINE:

- sportski i rekreacijski centri s više sportskih sadržaja, površine
10 ha i veće,

- skijališta sa žičarom,

- igrališta za golf,

- stalne trkaće staze i probne staze za automobile i motocikle, motokros
staze.

VII. GRAĐEVNE CJELINE:

- turističko-ugostiteljske cjeline površine zahvata 10 ha i veće,

- trgovački centri na malo površine 5 ha i veće,

- groblja i krematoriji za potrebe naseljenog područja od 40.000 stanovnika
i više.

VIII. EKSPLOATACIJA MINERALNIH SIROVINA:

**8.1. Površinska eksploatacija:**

- ruda metala i nemetala, kapaciteta 50.000 t/god. i većeg,

- gline, šljunka, pijeska, kapaciteta 100.000 m3/god. i većeg,

- arhitektonskog kamena, kapaciteta 1.000 m3/god. i većeg.

**8.2. Podzemna eksploatacija:**

- sva podzemna eksploatacija mineralnih sirovina.

IX. GRAĐEVINE NA ZAŠTIĆENOM PODRUČJU:

- infrastrukturne građevine u nacionalnom parku i parku prirode,

- građevine na pomorskom dobru.

X. OSTALI ZAHVATI:

- promjena namjene nepoljoprivrednog zemljišta u intenzivno poljoprivredne
svrhe na području od 100 ha i većem, odnosno 5 ha i većem na području krasa,
a posebice na jadranskom obalnom području i otocima,

- krčenje šume i inicijalno pošumljavanje na površini od 20 ha i većoj,

- unos ili ponovni unos bioloških vrsta i/ili podvrsta u okoliš, uključujući
njihov prijenos ili proširenje na susjedna područja koja nisu prirodno
nastanjivana, čime se može narušiti prirodni genetski sklad i/ili biološka
raznolikost određenog područja.

\* infrastrukturni priključci i veze duljine 1000 m i kraće ne podliježu
procjeni

Ostalo, NN 37/1997-541